
Parlamentul României   
Camera Deputaţilor 
COMISIA PENTRU ADMINISTRAŢIE PUBLICĂ ŞI 
AMENAJAREA TERITORIULUI
	
Bucureşti
	 
10.02.2020

	Nr.
	  4c-7/509



		
		Către,

		BIROUL PERMANENT AL 
			CAMEREI DEPUTAȚILOR


	Vă înaintăm, alăturat, raportul asupra Proiectului de Lege privind modificarea şi completarea Legii nr.154/2017 pentru modificarea şi completarea Legii nr.185/2013 privind amplasarea şi autorizarea mijloacelor de publicitate, transmis Comisiei pentru administraţie publică şi amenajarea teritoriului pentru dezbatere şi avizare în fond, în procedură obișnuită, cu adresa nr. PLx nr. 500/2019 din 28 octombrie 2019.



PREŞEDINTE,

ANGELICA FĂDOR

R A P O R T      
asupra Proiectului de Lege privind modificarea şi completarea Legii nr.154/2017 pentru modificarea şi completarea Legii nr.185/2013 privind amplasarea şi autorizarea mijloacelor de publicitate

	În conformitate cu prevederile din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură obişnuită, cu Proiectul de Lege privind modificarea şi completarea Legii nr.154/2017 pentru modificarea şi completarea Legii nr.185/2013 privind amplasarea şi autorizarea mijloacelor de publicitate, transmis cu adresa nr. PLx nr. 500/2019 din 28 octombrie 2019, înregistrat cu nr. 4c-7/509 din 29 octombrie 2019.
	Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art. 91 din Regulamentul Camerei Deputaţilor, republicat.
	Senatul, în calitate de primă cameră sesizată, a adoptat proiectul de lege în şedinţa din 21 octombrie 2019, ca urmare a depasirii termenului de adoptare, potrivit art. 75 alin.(2) teza a III-a din Constitutia României republicata.
	La întocmirea prezentului raport Comisia a avut în vedere:
· avizul favorabil al Consiliului Legislativ (nr. 488/14.06.2019);
· avizul nefavorabil al Consiliului Economic și Social (nr. 2988/11.06.2019);
· avizul favorabil al Comisiei juridice, de disciplină și imunități (4c-13/904/17.12.2019).
Proiectul de Lege are ca obiect de reglementare modificarea Legii nr.185/2013 privind amplasarea şi autorizarea mijloacelor de publicitate, precum şi modificarea art.VII din Legea nr.154/2017, pentru modificarea şi completarea Legii nr.185/2013.
         Potrivit prevederilor art.61 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat proiectul de lege în şedinţa din 10 februarie 2020.
	La lucrările Comisiei au fost prezenţi membri ai Comisiei, conform listei de prezență.
La dezbaterile care au avut loc a participat, în calitate de invitați, în conformitate cu prevederile art.55 din Regulamentul Camerei Deputaţilor, republicat, domnul Augustin-Cătălin IAPĂ – Secretar de stat în cadrul Ministerului Lucrărilor Publice, Dezvoltării și Administrației.
În urma dezbaterilor şi a opiniilor exprimate, membrii Comisiei au hotărât, cu unanimitate  de voturi, respingerea Proiectului de Lege privind modificarea şi completarea Legii nr.154/2017 pentru modificarea şi completarea Legii nr.185/2013 privind amplasarea şi autorizarea mijloacelor de publicitate, întrucât proiectul de lege nu respectă normele de tehnică legislativă, ”în sensul că inițiatorul ar trebui să amendeze legea de bază și nu legea modificatoare”. Totodată, ” măsurile propuse prin prezenta propunere legislativă încalcă dreptul la proprietate privată”.
	În funcţie de obiectul şi conţinutul său, proiectul de lege face parte din categoria legilor ordinare.


                           PREŞEDINTE,                                        SECRETAR,
                             Angelica FĂDOR                          Simona BUCURA-OPRESCU






















Întocmit,
Consilier parlamentar, Beatrice Meianu
Consilier parlamentar, Roxana Feraru

